- Er De parat til at aflægge ed? - Ja.
Læg venstre hånd på Biblen, løft højre hånd og gentag efter mig:
- Jeg, Ronald Reagan, sværger... - Jeg, Ronald Reagan, sværger...
At jeg trofast vil tjene hvervet som præsident for de Forenede Stater...
- Og jeg vil efter bedste evne... - Og jeg vil efter bedste evne...
...bevare, beskytte og forsvare -
- de Forenede Staters forfatning.
- Må Gud stå Dem bi. - Må Gud stå mig bi.
20. januar 1981. Reagan tages i ed som USA's 40. præsident.
Februar 1981. Den nye præsident og koldkriger -
- viser ingen interesse for afspænding.
Sovjets invasion af Afghanistan og støtte til rebeller i Sydamerika -
- anføres som hindringer for topmøder.
I stedet iværksætter Reagan en kostbar amerikansk oprustning.
Marts 1981. Brezjnev opmarcherer tropper ved den polske grænse -
- som forberedelse på en invasion, der skal undertrykke "Solidaritet".
Mange frygter nu et opgør mellem de to supermagter.
30. MARTS 1981, 70 DAGE EFTER REAGANS TILTRÆDELSE
Sker der noget, bliver det inden for de næste 24 timer.
Sovjet invaderer dem. Lad os bruge det ord.
- Det kan diskuteres. - Når præsidenten møder pressen...
Og når den vil vide, hvordan vi reagerer, skal det hedde ”invasion”.
For at skabe flere eller færre spændinger, Al?
Du prøver at mildne et militært overgreb. Det er mit område.
Jeg ved, hvad det drejer sig om.
Rolig. Sidste gang Polen blev angrebet, udbrød der en verdenskrig.
Moskva er blevet advaret, hr. Præsident. Hvordan reagerer vi?
Jeg lytter.
Dobrynin vil godt have korn igen. Vi er næsten enige, men...
- Taler vi med Dobrynin? - Jeg mødte ham ved et selskab, Al.
Hvad siger chefen for CIA?
Bjørne er farlige. De er legesyge, men kun på overfladen.
Vi må være forsigtige og have et vågent øje efter en udvej.
Den fik jeg ikke. Gjorde andre?
Han er uforståelig, sir.
- Han kan heller ikke høre. - Nej, den perfekte CIA-chef.
Russerne mener, at Polen er deres.
Og de vil gå i krig før det synspunkt.
Men de ved ikke, om vi vil gå i krig før at standse dem.
Lad uvisheden råde.
- Er der nyansatte på listen her? - Nej.
Alle skal bære adgangstegn. Ellers kommer de ikke ind.
- Okay. - Ja, det er okay.
Kære Jodie...
Der er stor mulighed for, at jeg dør under forsøget på at dræbe Reagan.
Derfor skriver jeg det her.
Som du ved, elsker jeg dig højt.
I syv måneder har jeg sendt dig digte og breve og... beskeder i håb om -
- at du ville fatte interesse for mig.
Jodie, ransag dit hjerte, og giv mig chancen for -
- med denne historiske gerning at vinde din respekt og kærlighed.
Jeg vil altid elske dig. Kærlig hilsen, John Hinckley.
Det er koldt, ikke?
Er alle kommet, bortset fra Rawhide?
Dusty til Daylight: Pakken er klar. Den er tæt på 1400. Vi kører.
Modtaget. De holder stadig møde.
Hr. Præsident, jeg har lavet en udenrigspolitisk hvidbog -
- der tager højde for de nye besparelser.
- Den er tyk! - 2000 sider.
Jeg har prøvet at imødekomme Stockmans $2,6 mia. Nedskæringer -
- uden at beskære hjælpen til vore venner i Centralamerika.
Og jeg har anført, hvorfor El Salvador er en guerilla-krig, vi kan vinde.
- Har du en kortere udgave? - Ja, et 20-siders resumé.
Hør lige her... De fleste af jer er nye her. Det er jeg også.
Vi skal lige lære hinanden at kende. Min forgænger havde for vane -
- at holde øje med, hvem der brugte tennisbanen.
Selv er jeg til de store linier. I sørger for detaljerne.
Bare giv mig hovedtrækkene. Kan du lave et resumé på en til to sider?
- En til to? - En.
Vi skal væk fra de her træk og modtræk. Tænk frem i tiden.
De kan ikke følge trop. Sovjet er et korthus.
Hr. Præsident, kan vi tale om det her med krisekontrollen?
- Al, vi skal af sted. - Skal det være vicepræsidenten?
Det angår mig som udenrigsminister. Jeg har brug for et klart svar.
Det har været svært at få en aftale med Dem.
Hvorfor det?
Jeg mener, at Udenrigsministeriet er bedst til at håndtere kriser.
- Det ordner vicepræsident Bush. - Det er højst usædvanligt, sir.
Jeg anser vicepræsidentens stab for at være for lille til den slags.
Det skyldes ikke manglende tiltro til dine evner. Men Bush er dygtig.
Han bliver en aktiv medspiller, og noget skal han jo lave.
Du er min mand inden for det udenrigspolitiske.
- Mr. Deaver... kortet? - Nå ja, nøglen med atomkoderne.
De skal vælge en talgruppe for i dag, sir.
- Godt nok? - Fint.
Og De beholder kortet, sir. Uden det, kan der ikke ske en affyring.
Jodie, jeg skriver det her en time før, jeg går hen til Hilton-hotellet.
Jeg ville straks opgive min plan, hvis jeg kunne leve mit liv med dig -
- om vi så skulle leve i skjul.
Jeg må indrømme, at jeg gør det her -
- fordi jeg ikke kan vente længere på at gøre indtryk på dig.
Jeg må gøre noget for at få dig til at forstå, at jeg gør det for din skyld.
Ved at ofre min frihed og måske mit liv kan jeg muligvis overbevise dig.
Gik det dårligt?
Bladene er kommet.
"Overtager kommandoen"...Pis! Jeg kan ikke få fat i præsidenten.
Jeg ser ham aldrig, uden at den forbandede trojka er til stede også.
De var sammen i Californien.
Jeg bliver kørt ud af svæklinge og andenrangs-skuespillere.
- Lav et udkast til en ny opsigelse. - Ikke mens Sovjet invaderer Polen.
Pat siger, jeg er blevet mere kolerisk siden min bypassoperation.
Hvad synes du?
De var ikke ligefrem noget lam i forvejen.
Hold styr på mig, kammerat. Hold mig bare i kort snor.
Det skal jeg nok.
Har vi en id på den grønne jakke?
Fik du det, Diligence? Hvordan ser det ud oppefra?
Pakken er klar.
Så kommer den.
Hejsa.
- De klarer det fint, hr. Præsident. - Jeg stemte på Dem.
- Dejligt at møde Dem. - Hvad vil De stille op med Polen?
Hvad med situationen i Polen?
Man lægger bleen ud som en baseball-diamant.
Numsen lægges på kastetuen. Man binder første og tredje -
- og glider hjem bagom.
Og hvis det begynder at regne, begynder man bare forfra.
Den åndssvage vits virker hver gang.
Nå, men jeg vil prøve at kommunikere lidt i dag.
Tilgiv mig, at jeg er stolt over, at jeg er den første præsident -
- der er livsvarigt medlem af fagforbundet AFL-CIO.
Undskyld mig.
Her må du ikke være, knægt. Her er adgang forbudt.
Jeg er ikke nogen knægt.
De polske arbejdere symboliserer almenmenneskelige principper -
- og de minder os om, at folket altid vil sejre.
Han er næsten færdig. Gør diligencen klar.
Jeg ved, at vi ikke kan gøre alt på én gang, så jeg vil bede jer -
- som jeg beder alle amerikanere i denne stund -
- om at følge mig hen ad denne nye vej.
I har bygget dette land. Hjælp os med at bygge det om.
Sammen vil vi gøre USA stort igen. Mange tak.
- Hr. Præsident? - Ikke nu, Jim. Tiden skal passe.
Udgangen er altid vigtig.
Sådan.
Så kommer Rawhide.
Klar bane.
- Du har brækket mine ribben. - Undskyld.
De er ikke ramt, vel?
Hvad i hede hule...?
Da du skubbede, var det som at få et slag i ribbenene.
Det er lungeblod...! Halfback! Rawhide hoster blod op.
- Et brækket ribben, punkteret lunge. - Vi er næsten hjemme.
- Vi skal på hospitalet! - Vi er næsten hjemme.
Vi kører til George Washington! Skynd dig!
- Find en båre! - Nej...! Nej.
Stå stille! Ryk tilbage!
- US Secret Service. - Denne vej.
Alle holder sig i baggrunden!
Forhold jer i ro!
Jeg har det fint.
- Er det ham, jeg tror, det er? - Ind på stuen med ham!
- Fik I ham? - Attentatmanden? Ja.
- Find ud af, hvad han ville. - 5A... Herind!
- Herind! - Jeg kan ikke få vejret.
Denne vej.
- Kom så med ham. - Kom herop.
Af med jakken.
Og... ned!
- Jeg kan ikke få luft. - Giv ham ilt, og find Benn Allard!
Hvad er der sket? Hjerteanfald? Han er i chok...
- Hvad siger blodtrykket? - Gør ham klar.
- Jamen det er jo Ronald McDonald. - Ud med ham.
Lad mig se din Uzi. Ja, kør endelig niggeren ud. Det er farligt udenfor.
- Kircus, FBI. - Alt er under kontrol.
- Har I ikke gjort nok? - Rend mig!
I er for mange herinde. Hold mund!
Blod, blodtælling, transportabel røntgen...
- Ben, hvad er det? - Der var folk med skydevåben.
Rawhide har det fint. Han har bare slået et ribben.
Reagan, Ronald.
- Adresse? - Pennsylvania Avenue 1600.
- Hvem er de? - Dr. Allard, dr. Gregorio. Videre!
- Forsikret? - Ja... Tal med mr. Deaver.
Ringer man ikke, når det er præsidenten?
Mr. Reagan, hvor gør det ondt? Hvad er der sket?
Der var skyderi.
Han blev ikke ramt, men jeg smed ham ind i bilen -
- og måske brækkede han et ribben. Han begyndte at hoste blod.
- Jeg kørte ham hertil med det samme. - Ellers var han død.
Han ville ikke tage imod hjælp. Jeg har aldrig set noget lignende.
Tænd for fjernsynet!
En ukendt attentatmand skød efter præsident Reagan -
- da denne forlod Washington Hilton for få minutter siden.
Ifølge Det Hvide Hus blev præsidenten ikke ramt af skuddene.
Tre skud blev affyret, tre personer såret, heriblandt...
Ring til Baker. Og hvor er vicepræsidenten?
- Det finder jeg ud af. - Hvad ved vi om manden?
- Det ved jeg ikke. - Så find ud af det!
... da skuddene blev affyret.
Vi gentager: Der blev skudt mod præsidenten, men han slap uskadt.
- Der er ingen puls. - Akut koronartrombose?
I er alt for mange herinde. Ud!
- Hold så op! - Han går i chok.
- Om på siden! Kan du se noget? - Nej, ingenting.
Vent! Der er et indgangshul under armen. Ikke noget udgangshul.
- Dér! - Er det et fragment eller hele kuglen?
- Giv os en melding! - En lunge er kollapset.
Blod i brystkassen. Brystkanyle!
- Har I kuglens kaliber? - Øjeblik... Vi skal have kaliberen.
Desværre. Det er et led i efterforskningen.
Vi taler om præsidenten. Vi skal vide det, og det skal være nu!
- Kaliber.38 - Vrøvl! Det var en kortløbet.22.
38. Hvis den er eksploderet inde i ham, har vi problemer.
- Er brystkanylen klar? Lidocain? - Klar.
- Hvem er De? - Deaver, vicestabschef.
- Jeg skal vide sandheden. - Der er en kugle tæt ved hjertet.
Han dør, hvis vi ikke standser blødningen. Må jeg gøre -
- hvad der er nødvendigt for at redde hans liv?
Ja, gør, hvad der er nødvendigt.
Du godeste, han dør!
- Hvor er Ronny? - Han blev ramt, Nancy.
- Du sagde, han havde det fint. - Lægerne har fundet en kugle.
Mike, hvor er han? Jeg vil se ham!
Er det Jim Brady? Du gode gud!
- Se, hvad de har gjort ved ham! - Det gør mig ondt.
- De er i gang med ham. - Jeg vil se ham.
- Ikke nu, Nancy. De har travlt. - Han skal vide, at jeg er der.
Det sørger jeg for. Og lige så snart han er stabil, kan du komme derind.
Jim, vi må gå stille med det. Børnene skal høre det fra mig.
Sig til Don Regan, at det er det første attentat siden Kennedy -
- og at han var ansvarlig for sikkerheden!
Mrs. Reagan, vi har en stue, hvor De kan vente.
- Nogle agenter blev også ramt? - Javel. Agent McCarthy.
- Og en politibetjent. - Lad mig vide, hvordan det går.
Og sørg for, at deres familier kan besøge dem.
Mike, pressen er utålmodig. Vi må sige noget.
Der er tomt i Det Hvide Hus. Bush er taget til Texas.
Vi kører det herfra. Haig kan informere ministrene. Er Speakes der?
Ja, Larry kan klare pressen. Dave Gergen er der også.
Fint, men alt går gennem mig.
Du ordner pressen. Kort og positivt.
Javel.
Præsidenten blev lettere såret, men har det fint.
Tidligere hørte vi, han var uskadt, og nu siger I, han er blevet ramt.
- Hvad er rigtigt? - Begge dele. Vi er blevet klogere.
Nu må I vente, til der er mere nyt.
- Baker fra hospitalet. - Ved I ikke, om han er bevidstløs?
- Mere kan jeg ikke sige. - Bliver han opereret?
- Jim? - Det er alvorligt.
Kuglen sidder ved aorta, og han kan forbløde.
Jeg sidder og ser Nofziger i tv. Vi skal være forsigtige nu.
Det kræver præcise informationer. Det får stor betydning.
- Det forstår jeg. - Vi skal ikke have et nyt Dallas.
- Er vicepræsidenten informeret? - Ja, han var på vej til Austin.
- Kommer han? - Nej.
- Hvorfor ikke? - Det forlød, Reagan var uskadt.
Så Bush besluttede at fortsætte. Han er nok i luften nu.
Vi skal have ham tilbage straks! Og en skal styre krisekontrollen imens.
Jim, du har satset alt på at få det lagt over til vicepræsidenten.
Nu kan du ikke få ham til Washington. Jeg skal nok klare det.
Vent lige lidt... Han vil vide, hvem der står for krisekontrollen?
- Hvad med os? - Det skal være en minister.
Inde fra Det Hvide Hus. Vi får ikke informationer nok.
- Vil du lade den galning gøre det? - Jim?
Jeg er minister. Jeg skal nok tage mig af det.
- Giv mig røret. - Jeg opretter en kommandopost.
Jeg koordinerer ministrene. Du er min kontakt på hospitalet.
Giv besked, når du er klar.
Hr. Præsident, vi vil fjerne en kugle fra Deres bryst og lappe Dem igen.
Det lyder godt. Lad os komme i gang.
- Ved Nancy besked om os to? - Ronny, hvad har de gjort ved dig?
- Jeg glemte at dukke mig. - Jeg har taget vingummi med.
Jeg må tale med Dem... Skal I med derop?
- Vi skal være der altid. - Deres mand har mistet meget blod.
Han har en kugle i brystet, og operationen kan vare op til fem timer.
Det er alvorligt, og han kan dø.
Gør Deres bedste, doktor. Vil De ikke nok redde ham?
Ben, måske skal vi have Keller med. Jeg har aldrig stemt på Reagan.
Hvad mener du? Det er bare en operation som enhver anden.
Og hele verden venter ikke med tilbageholdt åndedræt?
- Kan du din historie? - Er tidspunktet ikke dårligt?
Hør her... Garfield og McKinley blev skudt af attentatmænd -
- men de blev dræbt af lægerne. Chok, panik, VIP-medicin...
Begge præsidenter burde have overlevet.
Okay, mr. Historie-glad. Her er så første problem.
Vi har en 70-årig, der skal bedøves, og han har næsten lige spist.
- Hvad gør vi? - Vi løber den sædvanlige risiko.
Javel, ja... Tak.
Kære Gud, før mig sikkert gennem dette.
Lad det være i din magt, at jeg kan helbrede denne mand.
Så kører vi! Skalpel!
Mr. Reagan, dr. Penop vil nu bedøve Dem, og så begynder vi.
- Jeg håber, I er republikanere. - Det er vi alle i dag.
Vent lige... Jim?
Hvem passer butikken?
Så er vi inde. Ned med porten!
Vi kalder det her Monroe-døren.
Efter Marilyn, ikke doktrinen.
- Denne vej, sir. - Kan du lide stedet?
Det er en tidligere bowlingbane.
- Har vi en sikker radioforbindelse? - Javel.
- Vi skal tale med Air Force 2. - Det ordner NSA.
- Der er ministre til stede ovenpå. - Send dem herned.
Skalpel.
Mine herrer, jeg behøver ikke understrege situationens alvor.
Præsidentens tilstand er kritisk.
Vi må prøve at gøre ham stolt af os.
Vi skal også overbevise alle om, at alt kører videre som før.
David, tager du referat?
Jeg vil have en opdatering, og vi skal skrive en pressemeddelelse.
Der skal besked ud til vores ambassader og til Kongressen.
Hvor er Weinberger?
Få fat i forsvarsministeren og stabscheferne. Det handler om Polen.
Hr. Finansminister? Ved vi noget om attentatmanden?
Navnet er John W. Hinckley. Gik ud af Texas Tech her i efteråret.
Anholdt i Nashville lufthavn med tre våben i håndtasken plus 30 patroner.
Præsidenten var i Nashville den dag. Og Hinckley var til stede ved mødet.
Hændelsen blev rapporteret til FBI, men ikke derfra til Secret Service.
Det er standardprocedure. Ved du det med sikkerhed?
Bill Webster har lige fortalt det. FBI's chef bør vel vide besked.
Mine agenter havde spottet Hinckley, men kunne intet gøre.
Hvis han havde været indberettet, havde vi straks pågrebet ham.
Nu jagter præsidentfruen mig!
- Hvad har vi så? - En ægte psykopat.
Han ville imponere hende skuespilleren fra..."Taxi Driver".
Og lige så interessant: Han er medlem af det amerikanske naziparti.
Men nazisterne smed ham ud. De anså ham for at være for farlig.
- Hvad sker der? - Jeg kan ikke komme igennem...
- Sir, Air Force 2 på beige telefon. - Hr. Vicepræsident. Det er Haig.
- Hallo? - Er du der, udenrigsminister?
Jeg kan ikke høre dig.
- Hallo? Er der nogen? - Hvad? Jeg kan ikke høre dig, Al.
Hallo?
Er du der? Jeg har hørt om skyderiet. Godt, præsidenten slap uskadt.
- Er der nogen? - Hallo?
Altså...!
George, det er Al... Kan I skaffe en telefon, der virker?
- Den virkede lige før. - Siger du, det er min skyld?
Det er regeringens operationscenter Vi skal kommunikere med andre!
Se så at få nøgle telefoner herind. Jeg er ligeglad med farven!
Pænt af dig at komme.
- Er der fjernskriver på flyet? - Javel, sir.
Buddy, skriv til vicepræsidenten og bed ham komme straks.
Min chauffør forsvandt, så Bobby Inman kørte mig. Tæt trafik.
- Er du orienteret? - Ja, angående ambassaderne.
- Og jeg har øget beredskabet. - Hvad?
- Jeg har øget beredskabet. - Vidste De det, general?
- Nej, ikke før nu. - Det er almindelig procedure.
Et øjeblik! Lad os lige høre... Er Polen blevet invaderet?
- Nej. - Er der sket troppebevægelser?
- Nej. - Hvad er det så, du laver, Cap?
For det første: Hvem har udpeget dig til leder? Hvorfor bestemmer du?
Stabscheferne har givet mig kontrollen i vicepræsidentens fravær.
De er på hospitalet, hvis det skal bekræftes.
Udmærket, men jeg styrer forsvaret.
- Har du forhøjet DEFCON? - Vel har jeg da ej!
Procedure, d'herrer. Find regelsamlingen.
- Cap, det her er vigtigt. - Hvor finder jeg den?
- Et eller andet sted! - Forklar os, hvad du har gjort.
Jeg har talt med SACK og NORAD og sagt -
- at vi bør øge vores beredskab.
Fint. Du har altså forhøjet DEFCON. Du ved godt, hvad det er, ikke?
- Ja! - DEFCON 5. I normal fredstid.
DEFCON 4: Fly skal kunne lette på 10-15 minutter.
- DEFCON 3... - Av! Jeg prøver at lave noget her!
- Hvem fanden er du? - Han reparerer telefonen, sir.
- Alejandro. Hvem er du? - Er du sikkerhedsgodkendt?
- Ellers kommer man ikke ind. - Tjek lige igen!
Hold mund og pas dit arbejde. Og se at komme ud!
Her er telexen til vicepræsidenten.
David, i pressemeddelelsen skriver du, han vender tilbage.
Ikke noget om hvorfra eller hvornår.
Jeg tror, han siger, at vi skal holde øje med russerne ved vore kyster.
General, find en telefon, der virker, og find ud af, hvad russerne laver.
Når de finder ud af, at vi har forhøjet DEFCON, gør de det samme.
Og så løber det hele løbsk.
Ja, da Kennedy blev skudt, troede de, at vi på grund af Oswalds...
Tak, det er nok.
Russerne har det med at tabe hovedet i situationer som den her.
Måske tror de, at vi anklager dem for at stå bag attentatet.
Konsekvenserne af forhøjelsen kan være helt uoverskuelige.
Jeg ville ikke forhøje DEFCON, og det mener jeg ikke at have gjort.
Du aner ikke, hvad du har gjort, og imens må vi formode det værste.
- Jeg kan ikke komme igennem! - Larry Speakes er i presseværelset.
- Bliver præsidenten opereret? - Hør lige efter!
Vi afholder en pressekonference i Det Hvide Hus og skal nok køre jer.
Tag det nu roligt.
- Kan du klare det? - Ja.
Rolig.
- Secret Service vil opdateres. - Sig, vi har travlt.
Hjælp mig lige! Ud med ham.
- Forsigtig. Jeg er bange for emboli. - Jeg er med.
Vi ved ikke, hvad det er, Joe. Vi skal bruge flere røntgenbilleder.
- Hvad er emboli? - Står I der for at udspionere os?
- Jeg passer bare mit arbejde. - Det gør vi underligt nok også.
I burde hjælpe i stedet for at stille dumme spørgsmål.
Det er ikke en baseball-kamp, men præsidentens liv, det handler om.
Kuglen sidder mellem lungen og hjertet.
Den er svær at nå. Hvis jeg kommer til at skubbe, kan den embolisere.
Altså blive suget direkte ind i hjertet eller videre til hjernen -
- hvor den vil medføre døden.
- Så I vil gerne have os ud derfra? - Ja.
Hele etagen er afspærret, ikke?
Postér et par vagter uden for hver dør, så skal det nok gå.
Satellitbilleder til general Yates.
Værsgo.
Ikonerne viser deres position ud for kysten. Ude af æsken.
- Alle atombevæbnede? - Ja.
- Hvad betyder "ude af æsken"? - Det ved forsvarsministeren vel.
- Det behøver jeg ikke finde mig i. - Hvad mener du?
Jeg spørger bare. Du tager alt så personligt.
"Ude af æsken" betyder, at de lægger atomubådene i angrebsformation.
- Hvorfor dog det? - Og de har travlt på basen i Poliarni.
Der er mindst 20 ubåde på vej ud i Atlanten.
- Fint. En rød! - Den reaktion er ikke usædvanlig.
Jo, sammen med det store antal ubåde fra hjemmebaserne.
Det, der sker her, er en direkte reaktion på vores forhøjede DEFCON.
- Det kunne også være en øvelse. - Når du øger beredskabet?
Hvor tit sker det? Svar mig på én ting, general.
Kan de slå først, og hvordan kan vi standse dem?
Ved at slå først.
Det her kan du ikke, Al. I henhold til National Security Act fra 1947 -
- påhviler myndigheden mig, og hvis telefonen duede -
- ville jeg ringe til Meese. Alt forsvarsrelevant hører under mig.
- Er der ikke en præcedens? - Næh.
Hvor tit har vi en krise, iværksat af en forsvarsminister -
- der kom til at starte en konfrontation med verdens mægtigste land?
Og som derudover vil styre det hele.
- Er det Larry Speakes? - Oppe i presselokalet.
Sæt lyd på.
Vi opdaterer jer hver time, mens Lyn er på hospitalet.
Jeg kan kun sige, præsidenten er blevet ramt af et skud i venstre side.
- Tilstanden er stabil. - Bliver han opereret?
- Ingen kommentar. - Neil Reagan har fået en opringning.
Præsidenten bliver opereret nu.
Er dine oplysninger så meget bagud?
Mere kan jeg ikke sige nu.
- Er militæret i øget beredskab? - Ikke mig bekendt.
- Hvad? - Ikke godt.
- Hvem har godkendt det? - Rygter fra Sovjets ambassade...
- Tager vicepræsidenten magten? - Ingen ved, hvor han er.
Hvis Reagan bedøves, er Bush så fungerende præsident? Eller hvornår?
- Det kan jeg ikke sige nu. - Sikke et svar!
- ... om det så er vicepræsidenten? - Det ved jeg ikke.
Fjern ham! Alt skal gå igennem mig fra nu af.
De kan ikke udtale Dem om noget som helst uden om mig.
- General Haig... - Han er udenrigsminister.
Jeg er Deres chef, ikke ham!
- Hvad vil du? - Berolige dem. Alt er jo kaos.
- Al taler ikke til pressen, vel? - Han er den mindst egnede til det!
Mr. Brady er ramt i hovedet. Andet ved jeg ikke lige nu.
- Fjern ham. - Stik mig en kuglepen.
Vi prøver at holde jer orienteret hurtigst muligt.
Men lige nu har vi ikke tid til at tjekke alt.
Er det muligt, at attentatmanden ikke var alene?
SKRID!!
Det var alt for nu. Mange tak.
De spørger, hvem der leder landet under en krise, og du ved det ikke?
De spørger, hvem der forsvarer landet, og du ved det ikke?
- Hvem er du? - Vicepressechef.
Hvem har autoriseret dig? Alt kører gennem mig.
- Sig det til Baker. - Vi må sige noget.
- Lad os få Gergen herop. - Sateme nej! Jeg gør det selv.
Jeg vil berøre et par ting, der vedrører tragedien i dag.
Vi er i kontakt med vicepræsidenten, der vender tilbage til Washington.
Han lyder tæt på et hjerteslag.
Alle ministre er samlet i kriserummet.
Vi har telegraferet til vore venner i udlandet.
Præsidentens tilstand er stabil, og han bliver opereret lige nu.
Og vi overvejer ingen særlige forholdsregler i øjeblikket.
Hvorfor siger han det?
- Og nu besvarer jeg gerne spørgsmål. - Indføres krisekontrollen med Bush?
- Den er indført. - Hvem bestemmer så lige nu?
Præsidenten, vicepræsidenten og udenrigsministeren. I den rækkefølge.
Præsidenten kan opgive magten, men det har han ikke gjort.
Fra nu af er det mig, der bestemmer her i Det Hvide Hus.
...Det Hvide Hus... Hvide Hus...
Hvad er det, han siger?
- Hvordan har russerne reageret? - Vi forventer ingen reaktion.
- Hvor længe styrer De landet? - Indtil situationen er afklaret.
Er det ikke forkert sagt, at udenrigsministeren er nummer tre?
- Det tror jeg ikke, han er. - Læs forfatningen, kammerat.
- Nu må jeg gå. - Det har jeg skam gjort...
- Ikke dårligt af en fra Marion. - Nu kan ingen standse mig.
Vi er vidne til et kup. Manden er blevet vanvittig.
Ed Meese til dig.
Det ved jeg, Ed. Ja, vi har et problem.
Ingen særlige forholdsregler, sagde du. Hvorfor sagde du det?
- Jeg sagde det stik modsatte! - Jeg rydder bare op efter dig.
- Vis lidt takt, Al. - Takt er noget, man går i.
- Jeg gød olie på vandene. - Du løj!
Du sagde, vi ikke har forhøjet beredskab.
Russerne ved, det er løgn. Du bringer os i fare!
- Gud, hvor du forvrænger tingene. - Og du tager fejl mht. Rækkefølgen.
- Jeg formoder, det var en fejl. - Nej. Hvad mener du?
- Jo, du gør. - I kan bare ikke håndtere pressen.
Vi må sætte os ud øver de små meningsforskelle her.
Don har ret. Formanden for Huset er nummer tre.
- Udenrigsministeren står langt nede. - Her er forfatningen og tillæg 25.
- Her står alt om magtfordelingen. - Jeg ved, jeg er nummer tre.
Sådan var det, da vi gik i skole. Loven blev lavet om i 1967.
Hvis De kan den udenad, hr. Minister, vil De måske citere for os?
Der er ingen tvivl. Udenrigsminister Haig tager fejl.
Forfatningen siger, at hvis der ikke er en præsident eller vicepræsident -
- til at udføre præsidentembedet, er formanden fungerende præsident.
Derefter kommer Senatets midlertidige præsident -
- og så er det udenrigsministeren. Det står helt klart.
- Haig virkede forvirret? - Ja, og det vækker bekymring.
Reagans trup har sået tvivl om, hvem der har kommandoen.
Haig selv hævder at have kommandoen. Ja, ja...
Vi har kastet lys over Haigs stilling i Det Hvide Hus for ham.
Nu kan han gå hjem og repetere sin forfatningslære.
Sluk for det der. Sluk!
- Vi skal følge med. - Der er for mange mennesker her.
Er I sikkerhedsgodkendt? Få dem ad helvede til ud!
Skal man da gøre alting selv?
Undskyld, Buddy.
Jeg har det dårligt. Ring til kontoret og få Muriel til at sende mine piller.
Vicepressechefens udtalelser gav det indtryk, at regeringen var lammet.
Når præsidenten er inaktiv, må der handles.
I vicepræsidentens fravær må en tredje tage kommandoen.
Alternativet, mine herrer, er anarki.
Han mister stadig meget blod. Hvis vi bliver ved -
- mister han mere, og så kan det være svært at standse.
- Så han har det fint med kuglen? - Langtfra.
Men lige nu, er det sikrest at lade kuglen være.
- Har I observeret fragmenter? - Nej, kun kaliber 22-projektilet.
Ja, men det er en ”Devastator", som er beregnet på at eksplodere.
Hvis det ikke er sket endnu, kan det ske når som helst.
I har bare glemt at fortælle, at kuglen kan eksplodere?
- Vi har lige fået det at vide. - Så skal den ud!
Fint. Kom med et par skudsikre veste, når I har tid.
Vi nærmer os en krise, og vi skal bruge din hjælp til at få Al væk herfra.
- Væk? Hvad mener I? - Pressen borer i hans udtalelse.
- Hvis det er alt, sker der ingenting. - Manden trænger til et koldt bad!
Jeg er med... Men jeg tjente under Al i 1. bataljon.
Min patrulje blev omringet ved Cambodjas grænse og beskudt.
- Vi ved godt, han er en helt. - Lad mig tale ud.
Da Al kom tilbage til basen, tog han en helikopter og fløj ud til os.
Han førte an i en nærkamp, der skar gennem fjendens linier.
De mænd elsker Al, fordi han nægtede at miste en eneste af sine mænd.
I kan gøre grin med ham og stikke ham ned bagfra -
- men det bliver uden mig.
Jeg elsker den mand. Jeg skylder ham mit liv.
Ja. Tak for det.
Opringning til Det Hvide Hus. Der vil komme endnu et attentat.
- Hvor mange psykopater findes der? - Alt for mange.
- Har vi varskoet hospitalet? - Ja, og FBI sporer opkaldene.
- Kør videre. - Ja. Vi lukker hospitalet helt af.
- Tror du, det her vil fungere? - Mener du det alvorligt?
Jeg kan da prøve.
Forsigtig, Ben.
Jeg tror, jeg har noget. Skalpel!
Der er den!
Pincet!
Langsomt, Ben!
Jeg har den! Gud være lovet.
- Pokkers! - Hvad?
- Vi har en blødning i lungehulen. - Blodtrykket falder!
Fik de kuglen ud? Må jeg besøge ham nu?
Ikke endnu, Nancy. De skal først være færdige.
Vi har netop modtaget en trist besked fra hospitalet.
James Brady, præsidentens populære pressechef, er død.
Nej, Nancy! Han har det fint.
Åh gud!
Hvor er...?
Hvad er der sket, mrs. Reagan?
Har man ikke fortalt Dem det? Det gør mig så ondt!
Jim er død. Det er lige blevet meddelt.
Doktor, der er noget, De skal vide.
Jeg er straks tilbage.
Lad mig udtrykke det sådan her: Hverken Brady eller jeg har hørt det.
Må jeg gå tilbage til mit arbejde?
Vi bringer nu et dementi: James Brady er i live.
Hans tilstand er kritisk, og man opererer stadig, men han er i live.
Vores indslag om hans død var tydeligvis forkert.
Vi beklager dybt over for familien.
Præsidentens folk i Det Hvide Hus er ikke ene om at begå fejl i dag.
- James Baker, sir. - Jim? Ja, det var dejligt at høre.
- Din pressekonference bekymrer os. - Hvorfor?
Der er mange fejlinformationer. Weinberg har fortalt os om Sovjet.
Det er en tidsindstillet bombe!
Det var ham, der satte os på DEFCON 3. Jeg retter bare op på det.
Der er folk derinde, der er utrygge ved dig.
- Og hvem er det? - Det er lige meget.
Vi må uddelegere magten lidt mere.
Ed og jeg tager os af pressen og styrer tingene her fra hospitalet.
Krisecenteret befinder sig her. Hvis I vil høres, må I komme herind.
Vi meddeler medierne, at alle beslutninger træffes her fra nu af -
- så Ed, Mike og jeg kan køre tingene. Uden følelsesudbrud i krisecenteret!
Sidst, jeg kiggede efter, og denne gang ved jeg, at jeg har ret -
- havde hverken du som stabschef -
- eller Meese som rådgiver nogen beføjelse.
I har heller ikke ansvaret for udenrigsanliggender.
Jeg nægter at opgive magten, bare fordi jeg sagde noget forkert før.
- Hvad gør vi? - Han vil bare demonstrere magt.
Al, de har fjernet kuglen nu, og vi håber, han klarer den.
Jeg vil nødig fortælle ham bagefter, at du har været besværlig.
I har modarbejdet mig fra begyndelsen.
Og hvad præsidenten angår, har jeg handlet, som han ville gøre.
Det er beklageligt, at jeg begik den fejl, men det er ingenting -
- i sammenligning med de fejl, der bliver begået her lige nu -
- og som pressen forhåbentlig aldrig får nys om.
- Rød alarm på NORAD! - En gang til?
- Alle indikatorer viser rødt. - Få fat på Sovjets ambassadør.
Ed, vi har rød alarm...! Jeg har ikke tid til at tale mere.
- Hold linien åben, for fanden! - Jeg sætter jer på "vent".
Lad mig se satellitbillederne, og få det bekræftet hos vores allierede.
- Det kan også være en computerfejl. - Casper, du gør naivitet til en kunst.
- Det kan være en fejl. - Strategisk set...
Når man ser på, hvad russerne har lavet, hænger det sammen.
Jeg skal have nogle facts. Kommer missilerne fra ubåde eller fra land?
- Vi arbejder på det. - Hvis det er ubåde, er vi færdige.
Giv mig admiral Thomas. Jeg skal have positioner på ubåde ved Sovjet.
- Før eller efter Dobrynin? - Er han i røret?
- Jeg venter. Han er lige ude. - Hvorhenne? Ude at skide?
- Hvor er mappen? - Jeg tog ikke nogen med i dag.
Fodbolden! Den røde knap? Hvor er den?
Den må være på hospitalet. I nærheden af præsidenten.
Ed? NORAD varsler missiler.
Missiler? Nu?
Vi prøver at finde ud af mere, men vi skal vide, hvor mappen er.
- Hvor er mappemanden? - Mappemanden?
Ham, der har mappen. Fodbolden!
- I nærheden. Hvorfor? - Find ham!
Tag det nu roligt...! Gudfader!
Er han kommet? Har vi en direkte linie til Kreml?
Det har vi haft et lille problem med, men vi...
Men I arbejder på det?
- Tip O'Neal. - Ikke nu!
Han lyder vred.
Tip? Ja, du er nummer tre i rækkefølgen. Det var en fortalelse.
Ja, pressen flipper helt ud.
Men jeg har ikke tid lige nu. Jeg er midt i noget mere vigtigt.
Dobrynin kommer straks. Han spiser på en iransk restaurant.
"The Caspian"! De har en fin kyllinge-kebab.
Ed, hvor er mappemanden?
- Ingen har set mappemanden. - Han skal være hos præsidenten.
Han er ikke her. Ingen har set ham.
- Find ham! - Okay. Vi kigger.
Så har jeg fundet fodboldmanden.
Hvem har tid til at læse det lort her?
SIOP. Enkeltplan for atomangreb.
EMDBL. Elektromagnetisk affyringssystem.
- MAO. Angreb i stor målestok. - Er NORAD på linien endnu?
Meese her. Hvad foregår der derovre?
- Al, vi skal bruge flere oplysninger. - Så skaf dem!
- Jeg gør mit bedste. - Det ved jeg.
Hvad sker der? Sæt medhør på.
Al, tryk på knappen. Til højttaleren. Ed vil sige noget.
Vicepræsidenten er på vej til Andrews og derfra til Det Hvide Hus.
Foretag dig intet, før han kommer. Gør ikke noget overilet!
- Tallene! Jeg skal bruge kortet. - Det har præsidenten. I sin pung.
Fik I det ikke?
- Ellers virker det slet ikke. - Hold kæft, mand!
- Præsidentens tøj! Hans pung! - Vi er ved at operere!
- Hvor er hans tegnebog? - Aner det ikke. Kom så ud!
Tøjet blev taget af ham inde ved siden af.
Han skulle gøres klar, og tøjet blev smidt i en bunke... helt blodigt.
Nå nej! FBI tog hans tøj.
- Vi skal bruge hans tegnebog. - Før betød det ikke så meget.
- Vi skal bruge kortet. Der er krise. - Krise, min bare røv!
Giv mig den tegnebog! Det skal være nu!
Hvad foregår der her? Væk med de våben!
Vi mangler kun et par døde. Hvad sker der?
De vil ikke udlevere atom-kortet til kriserummet.
Har De kortet? Så udlevér det.
Det skal gå via kommandovejen, sir. Efter justitsministerens ordre.
- Den ordre giver jeg ikke. - Så kan vi intet gøre!
Kommandovejen er blevet ignoreret. Rækkefølgen er blevet brudt.
Den 25. forfatningstilføjelse er ikke blevet påberåbt, som den skal.
Rent forfatningsmæssigt er alt kaos! Systemet virkede ikke.
Jeg fortsætter ikke med dette vanvid. Mine agenter kommer straks.
Men der udleveres ikke noget kort, før vicepræsidenten kommer.
15 minutter endnu!
Hvis angrebet er totalt, har vi tre minutter til at reagere.
Tre minutter. Det handler om national sikkerhed og udenrigspolitik -
- og ingen af delene hører under Dem.
Det ansvar påtager jeg mig.
Sig det til de døde, når bomberne begynder at falde.
Hvad siger NORAD? Hvad siger satellitterne?
- Jeg tager ikke med den helikopter. - Jeg har ordre fra general Yates.
- Kun præsidenten lander på plænen. - Det er en nødsituation.
- Ikke mens Reagan kæmper for sit liv. - Trafikken er umulig lige nu.
Så må vi hellere køre nu.
Af sted!
- Det er Sovjets ambassadør. - Goddag.
Sovjetunionen udtrykker sin dybeste sympati med det amerikanske folk -
- og præsidenten. Vi håber, han snart kommer sig.
- Tak, hr. Ambassadør. - Og vi havde intet med det at gøre.
- Hr. Ambassadør... - Kald mig Anatoly.
- Må jeg kalde Dem Al? - I har flyttet om på nogle styrker.
- Dick! - Hvorfor?
- Sæt højttaleren til. - Har I telefonproblemer, Al?
- Nej, hvorfor? - Nå, ikke for noget.
Gudfader! Han har sat Dobrynin på højttaleren og lukket for os!
- Der er flere ting, vi må diskutere. - Det her giver ingen mening.
Hvis de vil slå til først, bruger de ubåde.
Ellers kan vi jo nå at svare igen.
Og hvorfor ser INTEL ikke noget? Hallo, hvem er det?
General Cobbs, Weinberger her. De skal lige undersøge noget.
- ... udnytte krisen. - Hvorfor skulle vi tro det?
Da Kennedy blev skudt, var I så sårbare, at vi kunne have angrebet.
Men vi er jo et fredselskende folk.
- Spørg ham om missilerne! - Hvad med de interkontinentale?
I afprøver ikke et nyt missil i dag, vel?
Det er jer, der udvider med våben som MX-missilet, "Fredsmageren" -
- og med Trident D-5 og...
- Besvar mit spørgsmål. - Spørger du, om vi angriber?
Lige præcis.
Det er vel din spøg?
Nej.
- Mr. Bush, De skal have det her. - Hvor er fodbolden?
- Ovenpå. - Jeg formoder, De er orienteret?
- Og Haigs pressekonference? - Alt.
Nej, højst fem minutter. Tak. Al, læg røret på!
Det er en planlagt øvelse! NORAD burde have vidst det.
- I dag? Er du sikker? - Ja!
- Hr. Ambassadør? - Vi tester ingen missiler i dag, Al.
- Endelig, George! - Det attentat har gjort jer paranoide.
- Alt i orden. - Ja!
Han benægter kun, de har en øvelse. Ikke et decideret angreb!
Shh!
- Jeg er nødt til at afslutte samtalen. - Angående Polen...
- Alt sker efter aftale med Polen. - Tak, hr. Ambassadør.
- Hvad mente han med det? - Se lige fjernsynet.
- Jeg håber, du har ret! - Ret i hvad? Hvad foregår der?
Det vil du ikke bryde dig om at høre, George.
- Vi har en ekstraudsendelse. - New York er væk!
De sender fra New York!
Her i New York har vi netop hørt om en overraskende udvikling vestpå.
- Angriber de L.A. Først? - Nej!
Hollywood har besluttet at aflyse aftenens Oscar-uddeling -
- af respekt for præsident Reagan. Det meddeler Jack Vallanti...
Hvad fanden rager Oscar-uddelingen os?
- Han har det godt? - Temperaturen er høj.
- Men han har det godt? - Han kan have fået en infektion.
Og så kan det blive nødvendigt med et større indgreb.
- Det kræver dyb bedøvelse. - Hvornår kommer vi ind?
Mrs. Reagan kan komme nu, men det er en dårlig idé med for mange.
- Hans tilstand er stadig kritisk. - Skal vi blive færdige?
Fornemt. Lige én ting mere...
Medierne skriger på informationer, og der går mange rygter.
Vi kunne godt tænke os at udsende en pressemeddelelse.
- Vil I komme med en udtalelse? - Selvfølgelig.
Bare om, hvordan han har det, og hvor slemt det kunne være gået.
- Er De læge, mr. Deaver? - Næh.
Hvordan kender De så hans tilstand?
- Befolkningen skal beroliges. - Bare en udtalelse.
Hvis agenten ikke havde kørt ham hertil, ville præsidenten være død.
- Og han er ikke uden for fare. - Så De vil ikke sige noget?
Ingen af os vil lyve.
Hvem fanden er det? Hallo?
- Hvem er du? - Shh!
Han er død! Kan I høre mig?
Reagan er død. Han er død!
Det passer ikke, Nancy. Hans tilstand er stabil. Lægerne har styr på det.
- De får snart lov at komme derind. - Hvornår?
- Passer det? - I skriver det ikke, vel?
Han har det fint nu. Præsidentfruen går derind nu.
- Hvad med os? - Nej.
- Så trykker vi historien. - Der er ikke nogen historie.
Vi skal have et bevis på, han lever.
Lad mig gå derind med et kamerahold og mane rygterne i jorden.
I har allerede lavet én alvorlig fejl. Spørg Sarah Brady.
Hvordan vil det ikke se ud, hvis I gentager det?
- Med al... - Hold mund!
Mike?
Bush er i Det Hvide Hus. Russerne går ind i Polen.
Der er en stigning i antallet af kodede transmissioner -
- og militærflyvninger til polske lufthavne.
- De er trængt ind? - Det var det, Dobrynin tænkte på.
Han troede, vi ringede angående tropperne.
Præsidentens tilstand kræver et nyt indgreb under narkose.
Hvis det er den forventede invasion, skal der træffes beslutninger.
- Det er ikke en invasion. - Hvad vil du så kalde det?
- Et venligt nabobesøg? - Kan vi holde os til sagen?
De har 200.000 mand ved grænsen, som ikke flytter sig ud af stedet.
- Og ingen andre fjendtligheder. - De forbereder sig på en invasion.
Russerne har længe haft tusinder af militærrådgivere -
- i tæt samarbejde med Jaruzelskis folk.
Du taler til en soldat, okay?
Jim, få Bush herover, så vi kan tale direkte med ham. Hold Haig udenfor.
- George, er du der? - Ja, Jim.
Kom over på hospitalet. Vi skal tale om både rækkefølgen og pressen.
Enhver tale om rækkefølge skal ske i overværelse af regeringen.
Al har ret. Vi er her alle sammen. Lad os drøfte det nu.
Han kommer ikke.
De skal selv tale til pressen. Ikke i aften, men i morgen tidlig.
Den vil vide, hvem der bestemmer, og vi må ikke begå flere fejl.
Netop. Og hvis jeg siger, Reagan styrer landet, vil de have bevis.
To tv-stationer står allerede klar.
Det er det, det 25. tillæg handler om. Magten uddelegeres.
Vicepræsidenten bliver fungerende præsident.
- Det er farligt at bruge tillægget. - Farligt? Forfatningen kræver det.
Det vil skabe unødig tvivl om præsidentens tilstand.
Vores allierede bliver urolige, og vores fjender vil, i lyset af i dag -
- blive endnu mere dristige.
Medierne vil angribe mig, når præsidenten kommer sig.
Jeg kan ikke lide det. Lovtillægget er et juridisk statskup.
Det kan underminere præsidentens magt for altid.
Lad os holde skansen et par dage, indtil Reagan selv kan sige noget.
- Hvordan er programmet i morgen? - Mejeriloven skal underskrives.
Og Hollands statsminister er på besøg. Ud fra hvad lægerne siger -
- vil præsidenten være bedøvet i flere dage.
Jeg har en løsning. Det er faktisk ganske enkelt...
- Hvem er det? - Sikkerhedschef i kriserummet.
Jeg tror, jeg har en løsning.
- Edith Wilson. - Hvad taler du om?
Hun var Woodrow Wilsons hustru, og da han fik et slagtilfælde -
- fik hun hans underskift og...
- Har Ronny haft et slagtilfælde? - Nej, nej, og du må snart se ham.
- Men du må hjælpe os her, før... - Spring historietimen over.
Hvis jeg må se min mand, vil jeg gøre alt.
Må jeg tale med dig under fire øjne?
- Ja. - Går du lige med udenfor?
George, jeg er ikke ekspert, men det her er en krænkelse af forfatningen.
Hold nu op!
Tillægget er lavet til situationer som den her. Du bør bestemme alt.
Jeg forstår dig godt, men vicepræsidenten er stedfortræder.
Hvorfor har vi så det 25. tillæg? Vi taler om officiel magt.
- Tillægget bør påkaldes nu! - Ja, men der er andre hensyn at tage.
Mon ikke! Trojkaen vil modsætte sig det, fordi de styrer landet nu.
- Og det er det, de vil. - Men de bragte det selv på bane!
For satan, George, de er hjælpere! De har ingen lovlig autoritet!
- Jeg er nødt til at gå tilbage. - Jeg anklages for magtspil.
Men det er dem, der gør det, og du ved, jeg har ret.
Jeg er her ved din side, Ronny.
Lægerne siger, du bliver rask.
Åh gud... Jeg har bedt og bedt.
- Nancy? - Hvad er der, Mike?
Husk, hvad vi talte om.
Skat, jeg er ked af at besvære dig med det her -
- men nationen skal vide, at du har det godt.
Kan du skrive under her? Jeg har en kuglepen. Kan du holde om den?
Det er mejeriloven, og du skal underskrive den.
- Mejeriloven? - Om støtte til landbruget.
Den skal underskrives i dag, og vi vil gerne vise, at De kan.
Tror du, at du kan? Jeg kan holde papiret for dig.
Tak.
Nancy...? Prøv igen.
Nej, det er nok. Han er alt for svag.
- Bare én gang til. - Nej!
Skat, det skal nok gå. Sygeplejerske...?
Han skal snart op på opvågningsstuen. Vi skal have noget lys derind.
Jeg vil have et billede.
Mike, billedet skal beskæres.
Min mand er USA's præsident, og han skal ikke ligne en invalid.
- Det kommer han heller ikke til. - Ronny? Du skal bare smile...
Sådan. Smil, skat. Vent, til jeg er væk. Smil så. Tak.
Smil...! Vent! Ikke mens jeg er med i billedet.
Kig derhen... Vent så, til jeg er væk!
Smil så, skat.
Jeg er her. Smil, skat.
Så er det nok. Stop! Mike, det duer ikke.
- Vi tager en masse billeder. - Hvad med alle maskinerne?
- Mike... - Hvorfor tror du, jeg gør det?
Vi har simpelthen intet valg.
Hvis pressen får nys om det her, flår den os.
- De stemte ikke på ham. - Du har ret.
Så hjælp mig med at beskytte ham.
Jeg er ked af det, min egen. Vil du prøve at smile bare én gang til?
Tak, min egen. Tak.
Det er fint. Og nu er det nok! Vil I så lade min mand være i fred!
Mr. Meese, hvis De var... urolig, hvad skyldtes det så?
Jeg vil godt slå fast, at ingen var urolige over Al Haig.
Der var ikke et sekund uden kontrol.
Al mente, vi skulle forsikre vores allierede om kontinuiteten.
Jeg var selv enig med Haig om, at han skulle være vores kontakt -
- hvad angik Det Hvide Hus, da han var ældste regeringsmedlem.
Hvad med rygtet om, at han nu er persona non grata?
Sådan er det jo altid.
Al Haig er udenrigsminister, indtil Reagan måtte bestemme noget andet.
- Jeg er på kontoret, hvis der er noget. - Vil du ikke med hen på hospitalet?
Nej, jeg besøger præsidenten, når han har fået det bedre.
I morgen bør vi nok afholde et normalt regeringsmøde.
- Jeg skal nok være der. - Lige et par ting, før du går, Al.
Pressen vil stille spørgsmål.
Ja, det er jo deres arbejde.
Ja, de vil nok bede mig forklare min forbrydelse.
Min bommert, mit dårlige ordvalg.
Hvad vil du sige? Det er vi nødt til at vide.
Ja, du er vel bange for, at jeg vil henvise til en vis anden persons fejl -
- som satte os i en helt unødvendig situation.
Eller at jeg vil afsløre, at vi ikke kunne kommunikere fra kriserummet.
Eller at vi ikke kunne finde manden med fodbolden -
- eller kortet med atomkoderne.
Eller at vi lyver angående præsidentens helbred -
- for at dække over, hvem der styrer eller ikke styrer landet.
Alt det der siger du vel ikke, Al?
Nej, som den gode soldat, jeg er -
- falder jeg på min egen klinge.
Godaften, d'herrer.
- Hvem har egentlig kommandoen? - Præsident Reagan.
- I har selv set hans underskrift i dag. - Og den er usikker, Larry.
Jeg vidste ikke, du var ekspert? Der har ikke været ét sekund -
- hvor regeringen ikke har fungeret.
- Mr. Bush, hvad er Deres status nu? - Jeg er vicepræsident.
- Vikarierer De? - Nej, præsidenten er præsident.
- Hvornår må vi se ham? - Værsgo. Vil I dele dem rundt?
Som I kan se på billedet, står alt godt til.
Hvis der skal træffes en beslutning nu, er han i stand til det?
Præsidenten er fuldt ud i stand til at handle.
To uger efter attentatet blev Reagan udskrevet fra hospitalet.
Selv om man sagde, han var rask og straks genoptog sit arbejde -
- havde han smerter og ubehag helt frem til sommeren 1981 -
- næsten fire måneder efter attentatet.
John Hinckley blev fundet ikke-skyldig og erklæret sindssyg.
Han blev tvangsindlagt. Den, der trængte ind på hospitalet -
- var en bortvist medicinstuderende, der håbede at blive taget til nåde.
Han blev erklæret uskadelig og senere løsladt.
James Brady er aldrig kommet sig helt.
Han er nu fortaler for våbenrestriktioner.
Det efterfølgende år, efter mange spørgsmål om sagen -
- trak Alexander Haig sig tilbage som udenrigsminister.
Han er ikke siden genindtrådt i noget offentligt embede.